Styrkeløft

Styrkeløft (engelsk: powerlifting) er en idrett bestående av de tre øvelsene knebøy, benkpress og markløft. Antall kilo oppnådd i øvelsene summeres, og gir sammen med kroppsvekt grunnlaget for en kalkulert poengsum. International Powerlifting Federation ble etablert i 1972, året etter at det første uoffisielle verdensmesterskapet ble arrangert.

De første offisielle verdensmesterskap i styrkeløft ble avholdt for menn i 1973 og for kvinner i 1980.

Styrkeløft i Norge

 Styrkeløft kommer til Norge 
Etter at man i Norge hadde konkurrert i vektløfting siden 1930-tallet, så kom styrkeløft først til landet rundt 1960. Det første norske styrkeløftstevnet ble arrangert av Norges Kroppsbyggerforbund i desember 1959, på Alf B. Larsens institutt i Haraldsheim ved Sinsen i Oslo. Det ble da operert med separate konkurranser i benkpress og knebøy. De tyngste løftene som ble gjort var 132 kg i benkpress av Hans Jørgen Nilsen fra Drammen, og 159 kg i knebøy av Jan "Samson" Hasselquist fra Egersund. I tiden som fulgte ble det arrangert ytterligere styrkeløftstevner på Alf B. Larsens institutt, blant annet i mars 1960, da det for første gang ble konkurrert i både knebøy, benkpress og markløft, både hver for seg og sammenlagt. Her imponerte vektløfteren Johannes Røstad med 513 kg sammenlagt i klasse +80 kg. Den 8. mai 1960 arrangerte Norges Kroppsbyggerforbund det første Oslomesterskapet i styrkeløft. Den tyngste klassen ble vunnet av samme Røstad, som økte sin personlige sammenlagtrekord til 528 kg sammenlagt. For øvrig imponerte Bjarte Lunde ved å sette ny skandinavisk rekord i markløft med 260 kg i klasse +80 kg.

Profiler vokser frem

I de påfølgende årene bredte styrkeløft seg mer ut, også ut over Oslos grenser til blant annet Bergen, Stavanger og Kristiansand. Under et styrkeløftstevne i Stavanger i desember 1962, debuterte Torkel Ravndal med å sette nordisk rekord i markløft med 277 kg i tungvektsklassen. Ravndal løftet for øvrig 170 kg i knebøy, 100 kg i benkpress og 547 kg sammenlagt. I lettvektsklassen under det samme stevnet løftet Jan "Samson" Hasselquist 180 kg i knebøy, 105 kg i benkpress, 212 kg i markløft og 497 kg sammenlagt. I årene som fulgte skulle også andre markere seg. Fra 1964 kom flere østlandsløftere på banen, blant annet Bjørn Andreas Holmsen og juniorløfterne Iver Hole og Ludwig Ingebrigtsen, som alle satte flere norske rekorder under ulike stevner på Alf B. Larsens institutt.

Norgesmesterskap i styrkeløft

Det første norgesmesterskapet i styrkeløft ble arrangert 9. mai 1965 i Turnhallen i Oslo. Blant de første norgesmestrene var Bjørn Andreas Holmsen i klasse -70 kg, vektløfteren Leif Apneseth i klasse -90 kg og Torkel Ravndal i klasse +90 kg. Ravndal satte ny nordisk rekord i markløft med 281 kg. For øvrig løftet han 185 kg i knebøy, 140 kg i benkpress og 606 kg sammenlagt. Året etter ble NM arrangert 6. mars samme sted. Holmsen og Apneseth vant nye gullmedaljer i de samme klassene, mens Torkel Ravndal ikke deltok. Det gjorde derimot Lars Bleken, som vant klasse +90 kg og mottok bestemannsprisen, etter å ha løftet 630 kg sammenlagt.

 Opprettelsen av Norges Styrkeløftforbund 

Norges Styrkeløftforbund ble stiftet 8. januar 1974.http://styrkeloft.no/files/historikk/NSF_Historikk_30.htm, og samme år ble det første NM for herrer arrangert av styrkeløftforbundet avholdt i Trondheim, med 34 deltakere http://styrkeloft.no/files/historikk/NM_Herrer.xls. Fire år senere, i 1978 deltok kvinnene for første gang i NM, og da deltok tre kvinner og 36 mennhttp://styrkeloft.no/files/historikk/NM_Damer.xls. I 2013 deltok hele 96 løftere på NM i styrkeløft, hvorav 36 var kvinnerhttp://resultater.styrkeloft.no/protokoll_vis.php?id=2423 
I Norge er styrkeløft større enn den olympiske sporten vektløfitng,SSB: Norges idrettsforbund og Olympiske komité. Særforbund, antall medlemskap. 2011 mens vektløfting har større utbredelse enn styrkeløft internasjonalt, mye på grunn av deres plass på OL-programmet som styrkeløft også jobber mot å oppnå. 

 Internasjonale meritter 

Flere norske styrkeløftere har hevdet seg internasjonalt og Norge har totalt 10 verdensmestertitler for senior, hvorav Beate Amdahl og Inger Blikra har to hver. Inger Blikra er også Norges mestvinnende idrettsutøver, uansett idrett.NRK Sport: Brøt magisk grense.  I tillegg til dette har Hildeborg Juvet Hugdal verdensrekorden i benkpress på 218 kg pr 09.11.2013 IPF World Records . og 225 kg per mai 2014. Carl Yngvar Christensen tok under VM i Stavanger 2013 verdensrekorden i knebøy for senior i +120-kilosklassen, på 475 kg. Under samme VM tok Kjell Egil Bakkelund verdensrekorden i klasse -83 kg sammenlagt, med hele 942,5 kg. Tutta Kristine Hanssen har juniorverdensrekorden i benkpress på 145 kg, og sammenlagt, på 542,5 kg for klasse -63 kg junior. Begge disse ble satt i 2011. 

 Fremtredende utøvere 

Norske seniorverdensmestere
ÅrNavnVektklasse1985Tove Eriksen-90 kg1991Ingjerd Pytte Sagli-60 kg1993Beate Amdahl-60 kg1994Beate Amdahl-60 kg1997Sturla Davidsen-125 kg2006Inger Blikra-75 kg2006Andreas Hjelmtveit-100 kg2006Hildeborg Juvet Hugdal+90 kg2008Inger Blikra-75 kg2013Kjell Egil Bakkelund-83 kg2014Carl Yngvar Christensen+120 kg

Løft over 1000 kg

Per mai 2015 er det ni norske løftere som har klart 1000 kg eller mer sammenlagt. Under EM i Chemnitz i mai 2015 klarte Stian Walgermo 1017,5 kg sammenlagt i klasse -105, det holdt til gull. Han er den niende utøveren som har passert 1000 kg sammenlagt og den første i Norden til å løfte over 1000 kg i klasse -105.treningsforum.no (14.november 2011): Martin "Grizzly" Rønning over 1000 kg sammenlagt , hentet 4.september 2013,treningsforum.no (4.november 2012): Jørgen Hansen løftet over 1000 kg sammenlagt , hentet 4.september 2013 I november 2012 passerte Jørgen A. Hansen, som den åttende nordmann gjennom tidene 1000 kg sammenlagt. Jørgen løftet 1012,5 kg sammenlagt, og ble med det nummer fem i VM 2012. Jørgen løftet i -120-kilosklassen med en kroppsvekt på 119.5 kg. Han vant også bronse i øvelsen markløft.   treningsforum.no (2. mars 2011): Ny mann over 1000 kg sammenlagt , hentet 15. mai 2011 I mai 2011 passerte Tor Herman Omland tonnet, med en kroppsvekt på 116 kg, da han ble nummer fire i EM med 1005 kg i klassen under 120 kg.treningsforum.no (8. mai 2011): Tor Herman løftet 1005 kg , hentet 15. mai 2011 Asbjørn Randen var tidenes første nordmann over 1000 kg sammenlagt, dette var på VM i Stavanger i 2006 treningsforum.no (15. mars 2007): Asbjørn Randen - Ett tonn, en supermann , hentet 16. september 2013 

År Navn Resultat Vektklasse2023Asgeir Hoel1000 kg Resultater fra VM 2023Resultatstatistikk for Asgeir Hoel-105 kg2017Kristoffer Eikeland1010 kg Resultater fra VM 2107Resultatstatistikk for Kristoffer Eikeland-105 kg2014Carl Yngvar Christensen1230 kg Resultater fra EM 2012 Resultatstatistikk for Carl Yngvar Christensen+120 kg2015Hans Magne Bårtvedt1110 kg  Resultatstatistikk for Hans Magne Bårtvedt+120 kg2014Martin B. Rønning1077,5 kg Resultatstatistikk for Martin B. Rønning +120 kg2012Tor Herman Omland1032,5 kg Resultatstatistikk for Tor Herman Omland-120 kg2015Stian Walgermo1030 kg http://styrkeloft.no/resultatservice/?page=lofter_vis&id=1246-105 kg2009Asbjørn Randen1025 kg+120 kg2015Niklas Zellin1025 kg+120 kg2012Jørgen Andreas Hansen1012,5 kg -120 kg2012Olaf Dahl1010 kg Resultatstatistikk for Olaf Dahl+120 kg2015Andreas Hjelmtveit1005 kg -120 kg2009Roy Holte1001 kg-120 kg

Løft over 800 kg utstyrsfritt

Rank Navn År Kroppsvekt Kilo Poeng 1.  Martin Borgland Rønning  2015  163,50 kg  907,5 kg  495,86 2.  Frode Holthe  2016  163,50 kg  880 kg  480,83 3.  Lars Dalby Markussen  2012  129,40 kg  835 kg  472,69 4.  Stian Walgermo  2016  106,60 kg  830 kg  493,44 5.  David Haraldsen  2014  143,40 kg  830 kg  462,14 6.  Lars Skaar Kirkebøen  2013  156,95 kg || 830 kg  456,25 7.  Roy Holte  2005  123,00 kg  825 kg  471,74 8.  Andreas Hjelmtveit  2014  103,60 kg  820 kg  492,33 9.  Even Bless Liland  2016  119,62 kg  803 kg  461,97

Vektklasser og aldersklasser
I styrkeløft konkurrerer deltakerne innenfor sin vekt- og aldersklasse.
Aldersklasser
 Ungdom - Fra den dagen du fyller 14 år
 Junior - Fra det året du fyller 19 år
 Senior - Fra det året du fyller 24 år
 Yngre veteran - Fra det året du fyller 40 år
 Eldre veteran - Fra det året du fyller 50 år
 Super veteran - Fra det året du fyller 60 år

Vektklasser gjeldende fra 01.01.2011
Herrer
-52 kg (kun for ungdom og junior), -59 kg, -66 kg, -74 kg, -83 kg, -93 kg, -105 kg, -120 kg, +120 kg

Kvinner
-43 kg (kun for ungdom og junior), -47 kg, -52 kg, -57 kg, -63 kg, -72 kg, -84 kg, +84 kg

 Resultater fra norske og internasjonale mesterskap 

 Rekorder 

 Vektløfting 
Styrkeløft og den lignende sporten vektløfting blir ofte forvekslet, men likheten stopper ved at utøverne skal løfte så mye som mulig og har tre forsøk på å gjøre dette. Vektløfting består av de mer sammensatte øvelsene rykk og støt. Styrkeløftøvelsene knebøy og markløft er derimot blant de grunnleggende treningsøvelsene for vektløftere, som de er for en rekke andre utøvere.

Referanser

Eksterne lenker
 Norges Styrkeløftforbund
 StyrkeIdrett – Offisielt magasin fra Norges Styrkeløftforbund
 International Powerlifting Federation

Kategori:Styrkeløft
Styrkeløft